הקונגרס ה-118 של ארצות הברית

הקונגרס ה-118 של ארצות הברית הוא ההתכנסות הנוכחית של הרשות המחוקקת בממשל הפדרלי של ארצות הברית, המורכבת מהסנאט של ארצות הברית ומבית הנבחרים של ארצות הברית. הקונגרס ה-118 התכנס לראשונה ב-3 בינואר 2023, ועתיד להתפזר ב-3 בינואר 2025, בחפיפה לשנתיים האחרונות לנשיאותו של ג'ו ביידן. בבחירות אמצע הכהונה ב-2022, המפלגה הרפובליקנית זכתה ברוב בבית הנבחרים ביחס של 222–213, ולראשונה מאז הקונגרס ה-115, בעוד המפלגה הדמוקרטית זכתה במושב אחד בסנאט, שם כבר נהנתה מרוב קטן, מה שהעניק לה שליטה ביחס של 51–49 (עם סיעה בת 48 דמוקרטים ושלושה עצמאים). עם זכיית הרפובליקנים ברוב בבית הנבחרים, הקונגרס ה-118 הקיץ את השליטה המשולשת של הדמוקרטים בבית הלבן, בסנאט, ובבית הנבחרים. בקונגרס זה נרשמו מספר נקודות ציון היסטוריות. לראשונה נבחרה אישה להנשיאה הזמנית של הסנאט – פטי מארי. האקים ג'פריס נבחר למנהיג המפלגה הדמוקרטית בבית הנבחרים – האפרו-אמריקאי הראשון בתפקיד מנהיג מיעוט או רוב בקונגרס. דיק דרבין, מצליף הסיעה הדמוקרטית בסנאט מאז ינואר 2005, ומיץ' מקונל, מנהיג הסיעה הרפובליקנית בסנאט מאז ינואר 2007, הם המנהיגים הוותיקים ביותר בהיסטוריה של הסנאט. בקונגרס גם ישנו המספר הגבוה ביותר של עצמאיים מאז אשרור התיקון ה-17 לחוקת ארצות הברית, בעקבות התפלגותו של ג'ו מנצ'ין מהסיעה הדמוקרטית בסנאט. הקונגרס ה-118 התאפיין כקונגרס חסר יעילות באופן ייחודי, כאשר האירועים הבולטים בו הצביעו על חוסר תפקוד פוליטי. מקרים רבים שבהם הגיעו למבוי סתום, במיוחד בבית הנבחרים הרפובליקני בו הרוב הסיעתי נפגע פעמים תכופות בעקבות מחלוקות אידאולוגיות בין חבריה, הביאו לכך שבקונגרס ה-118 הועברה הכמות הנמוכה ביותר של חוקים לשנה הראשונה במושב מאז ממשל ריצ'רד ניקסון, וכנראה אי-פעם. המושב הלא-יעיל הפחית את המוטיבציה של מחוקקים ותיקים רבים, כאשר חמישה יושבי ראש ועדות הכריזו על התפטרותם לפני התפזרות הקונגרס, ושלושה מהם עוד היו כשירים להיבחר מחדש לעמדותיהם לו תזכה המפלגה הרפובליקנית ברוב בבחירות 2025. הקונגרס החל את פעילותו בבחירות מרובות לתפקיד יושב ראש בית הנבחרים של ארצות הברית, מה שלא התרחש מאז הקונגרס ה-68 ב-1923. קווין מקארתי נבחר לבסוף ליושב ראש בהצבעה ה-15. לאחר שהסתמך על הצבעות דו-מפלגתיות כדי לצאת ממשבר תקרת החוב ואיומי השבתת הממשל, מקארתי הפך ליו"ר הראשון בהיסטוריה אמריקאית שהודח מתפקידו במהלך ישיבת מליאה ב-3 באוקטובר 2023. בעקבות שלושה ניסיונות כושלים של חברי קונגרס שונים להיבחר לתפקיד, ב-25 באוקטובר נבחר מייק ג'ונסון ליו"ר בית הנבחרים. ג'ונסון קידם עוד ארבע החלטות מתמשכות דו-מפלגתיות מנובמבר 2023 עד מרץ 2024 כדי למנוע השבתות. לאחר הצבעה שנויה במחלוקת בנושא סיוע חוץ, הצעה להדחת ג'ונסון נבלמה בתמיכה דו-מפלגתית. 7 בינואר 2023 – נבחר הרפובליקני קווין מקארתי לתפקיד יושב ראש בית הנבחרים בסבב ההצבעה ה-15 – מספר ההצבעות הרב ביותר לבחירת יושב הראש מאז 1859. 7 בפברואר 2023 – נאום מצב האומה של ג'ו ביידן. 29 בספטמבר 2023 – נפטרת הסנטורית דיאן פיינסטיין. 3 באוקטובר 2023 – הודח מקארתי מתפקיד יושב הראש לאחר שמספר חברים מהמפלגה הרפובליקנית הצביעו בעד הדחתו ביחד עם כל חברי המפלגה הדמוקרטית. במקומו מונה באופן זמני ולראשונה, יושב ראש זמני, פטריק מקהנרי. 25 באוקטובר – נבחר מייק ג'ונסון לתפקיד יושב ראש בית הנבחרים של ארצות הברית, לאחר 4 סבבי הצבעה בהם אף מועמד לא קיבל את הרוב הדרוש ומועמדים אחרים מטעם המפלגה הרפולקנית פרשו מהמירוץ בטרם הצבעה כי לא הצליחו להשיג את הרוב הדרוש. 13 בנובמבר – נשבע לתפקיד חבר בית הנבחרים גייב אמו לייצג את מחוז הבחירה הראשון של רוד איילנד, לאחר שנבחר בבחירות מיוחד שבוע לפני כן, עקב פרישתו של חבר הנבחרים דייוויד סיסליני בחודש יוני. אמו הוא האפרו-אמריקאי הראשון המייצג את רוד איילנד בבית הנבחרים. 1 בדצמבר – התקבלה החלטה להדיח את חבר בית הנבחרים, ג'ורג' סנטוס, ברוב הדרוש של 2/3 מחברי הבית. חברתו נפסקה מייד עם הקראת התוצאות. 13 בפברואר 2024 – בית הנבחרים הצביעה בעד פתיחת הליך הדחה של מזכיר ביטחון המולדת של ארצות הברית, אלחנדרו מיורקס, ברוב של 214-213. זאת הפעם השנייה בהיסטוריה של ארצות הברית שנפתח הליך הדחה נגד שר בקבינט הנשיאותי. הפעם הקודמת התרחשה ב-1876. 28 בפברואר 2024 – מיץ' מקונל, מנהיג הסיעה הרפובלקנית בסנאט הודיע כי בסוף כהונת הקונגרס הנוכחי, ינואר 2025, יפרוש מתפקיד ההנהגה אך יישאר בתפקידו בסנאט עד לסוף כהונתו ב-2026. 7 במרץ 2024 – נאום מצב האומה של הנשיא ג'ו ביידן, בישיבה משותפת של שני בתי הנבחרים. 11 באפריל 2024 – ראש ממשלת יפן, פומיו קישידה, נאם בישיבה משותפת של שני בתי הנבחרים. 16–17 באפריל 2024 – התקיימו 2 הצבעות להדחתו של מזכיר ביטחון המולדת של ארצות הברית, אלחנדרו מיורקס, בהמשך להחלטת בית הנבחרים מחודש פברואר. שתי ההצבעות נדחו ברוב מוחלט. 100 סנאטורים: 31 שנבחרו בבחירות 2018; 32 שנבחרו בבחירות 2020; 35 שנבחרו בבחירות 2022. סנאטור אחד (פיט ריקטס) ממלא את מקומו של בן סאס שהתפטר בינואר 2023. סנאטורית אחת (לפונזה באטלר) ממלאת את מקומה של דיאן פיינסטיין שנפטרה בספטמבר 2023. 435 חברים בבית הנבחרים, שנבחרו בבחירות 2022. חלוקת המושבים בבית הנבחרים למדינות ארצות הברית נעשתה על פי תוצאות מפקד האוכלוסין שנערך ב-2020. חברת קונגרס אחת (ג'ניפר מקללן) שנבחרה בבחירות חוזרות ב-21 בפברואר 2023 ומכהנת מ-7 במרץ 2023, לאחר מותו של חבר הקונגרס דונלד מקיצ'ן בנובמבר 2022 לפני תחילת הקונגרס. וגם, שישה חברים ללא זכות הצבעה, המייצגים את האזורים המבודדים ואת מחוז קולומביה. ג'ורג' סנטוס הודח על ידי בית הנבחרים בהצבעה שהתקבלה על ידי 2/3 מחבריו, לאור האשמות רבות נגדו על זיוף מסמכים, קורות חיים, שימוש לא חוקי בכספי קמפיין ואשמות נוספות. תומאס סוואזי הדמוקרט חזר לכהן כחבר בית הנבחרים לאחר שניצח בבחירות מיוחדות במהלך חודש פברואר 2024 על כיסאו של סנטוס. נשיאת הסנאט: סגנית נשיא ארצות הברית קמאלה האריס הנשיא הזמני של הסנאט: פטי מארי מנהיג הרוב: צ'אק שומר מנהיג המיעוט: מיץ' מקונל יושב ראש בית הנבחרים: קווין מקארתי מהמפלגה הרפובליקנית עד 3 באוקטובר 2023 פטריק מקהנרי כיושב ראש בית הנבחרים בפועל, החל מ-3 באוקטובר 2023 ועד 25 באוקטובר 2023 מייק ג'ונסון החל מ-25 באוקטובר 2023 מנהיג הרוב: סטיב סקליס מנהיג המיעוט: האקים ג'פריס מדיה וקבצים בנושא הקונגרס ה-118 של ארצות הברית בוויקישיתוף סקוט וונג, Republican dysfunction drives a wave of House retirements, באתר NBC News‏, 21 בפברואר 2024 (באנגלית) קייטלין יילק, Biden signs short-term funding bill to avert government shutdown, באתר CBS News‏, 1 במרץ 2024 (באנגלית) מייקל שנל, House blocks Greene’s resolution to oust Johnson, באתר The Hill‏, 8 במאי 2024 (באנגלית) Senate rejects impeachment articles against Mayorkas, ending trial against Cabinet secretary, AP News, ‏2024-04-17 (באנגלית)